**PASVALIO RAJONO SAVIVALDYBĖS MARIAUS KATILIŠKIO VIEŠOSIOS BIBLIOTEKOS**

**2020 METŲ VEIKLOS ATASKAITA**

**PASVALIO RAJONO SAVIVALDYBĖS KULTŪROS PROGRAMOS (Nr. 4) 01 UŽDAVINYS – SKATINTI KULTŪROS PASLAUGŲ PLĖTRĄ, UŽTIKRINTI MENO SKLAIDĄ RAJONE**

1. **BENDROJI DALIS**

1.1. **Aprašymas (įstaigos tikslai, uždaviniai ir funkcijos (pagal nuostatus ir strateginį planą). Didžiausi 2020 m. pasiekimai ir įgyvendinti projektai.**

2020 m. bibliotekos veikla buvo nukreipta į bibliotekos misiją - būti atvira, skatinti žinių visuomenės raidą, formuoti visą gyvenimą trunkančio mokymosi aplinką, užtikrinti teisę į informaciją, raiškos laisvę ir suteikti galimybę visiems ir kiekvienam naudotis informaciniais ištekliais nuoseklų įgyvendinimą. Įvairiomis veiklomis buvo siekiama Bibliotekos 2015–2020 metų strateginiame plane numatytų pagrindinių dviejų tikslų ir jų uždavinių įgyvendinimo:

**1.Tapti moderniu ir patraukliu bendruomenės informacijos, mokymo, kultūros ir laisvalaikio centru.** Buvo įgyvendinami pirmo tikslo šie **uždaviniai**:

1. Kaupti, tvarkyti, saugoti universalų – rašytinių, garsinių, regimųjų, elektroninių – dokumentų fondą, atitinkantį bendruomenės poreikius ir užtikrinti prieigą; 2. Užtikrinti Pasvalio krašto dokumentinio kultūros paveldo kaupimą, saugojimą, aktualinimą ir sklaidą; 3. Kurti ir plėtoti elektronines bibliotekos paslaugas ir produktus, užtikrinti viešą prieigą prie bendruomenės poreikius atitinkančio skaitmeninio turinio, tobulinti gyventojų įgūdžius juo naudotis ir didinti gyventojų įsitraukimą į mokymąsi visą gyvenimą; 4. Gerinti gyventojų kultūrinį raštingumą, formuoti teigiamą požiūrį į skaitymą, didinti kultūrinių renginių prieinamumą bendruomenei, panaudojant bibliotekoje sukauptą universalų dokumentų fondą, informacines technologijas ir kūrybinę veiklą. 5. Užtikrinti bibliotekos paslaugų, atitinkančių bendruomenės poreikius ir prioritetus, kokybę ir prieinamumą.

**2. Formuoti teigiamą bibliotekos ir bibliotekininkų įvaizdį, skatinantį vartotojų pasitikėjimą bei pasirinkimą naudotis bibliotekos teikiamomis paslaugomis.** Buvo įgyvendinami antro tikslo šie **uždaviniai:**

1**.** Vykdyti bibliotekos atstovavimo, rinkodaros ir viešųjų ryšių veiklą. 2. Siekti aukštos bibliotekos organizacinės kultūros ir efektyvaus valdymo, paremto veiklos stebėsena, analize, kontrole ir poveikio vertinimu. 3. Skatinti ir ugdyti darbuotojų profesionalumą bei darbo motyvaciją, stiprinti kompetenciją bibliotekinės veiklos kokybės, kalbos kultūros, psichologijos, informacinių technologijų, vartotojų mokymo bei konsultavimo srityse. 4. Gerinti bibliotekų materialinę būklę.

2020 metai buvo ypatingi visiems savo iššūkiais dėl Covid-19 pandemijos ir jos pasekmių: karantinas, nuotolinis darbas, pasikeitusi psichologinė ir emocinė aplinka. Viešosios bibliotekos kolektyvui reikėjo labiau susitelkti, save mobilizuoti, surasti vidinių papildomų resursų sistemingai planuoti įvairias veiklas, stengiantis kultūrinę veiklą perkelti į virtualią erdvę. Karantinas tapo nelengvu iššūkiu tiek psichologine (darbuotojų nusiteikimas dirbti pakitusiomis sąlygomis.), tiek fizine (naujų paslaugų kūrimo, vartotojų poreikių tenkinimo ir skaitytojų išlaikymo) prasme.

Pirmo ir antro karantino metu (kovo – gegužės mėn. ir spalio – gruodžio mėn.) bibliotekos buvo uždarytos fiziniams lankytojams, teikiamos tik nuotolinės virtualios paslaugos ir knygų išdavimo paslauga (bekontakčiu būdu). Buvo atvertos nuotolinės lavinimosi, pramogų, poilsio galimybės skaitančiai ir besimokančiai bendruomenei. Tęsdami knygų išdavimą, nes tuo laikotarpiu kaip niekada iki šiol – bibliotekų darbuotojai ir skaitantys žmonės suvokė knygos svarbą gyvenime, tobulindami įvairias iniciatyvas, edukacinę veiklą virtualioje erdvėje, bibliotekos darbuotojai prisidėjo prie gyventojų emocinės sveikatos gerinimo. Buvo analizuojami vartotojų poreikiai, atsižvelgta į juos ir formuojamas kokybiškas, profesionalus veiklų turinys. Per antrą karantiną jau turėjome patirties kaip dalytis skaitmeniniu turiniu, virtuali erdvė tapo neatsiejama bibliotekos darbo dalimi. Pasitelkus socialines medijas savo vartotojams pasiūlėme platų spektrą tobulesnių virtualių kultūrinių veiklų: renginių transliacijas, mokymus, konsultacijas, virtualias diskusijas, dalyvavimą edukaciniuose žaidimuose/užsiėmimuose, virtualias parodas, garsinius skaitymus, konkursus, akcijas ir kt. Ilgą laiką dirbdami nuotoliniu būdu, kurdami naujas paslaugas, siūlydami naujas veiklas supratome, kokia išranki bendruomenė ir kaip yra svarbu, kad sukurtas turinys turėtų realią vertę, būtų įdomiai, profesionaliai pateiktas ir atitiktų vartotojų poreikį. Rajono bibliotekos tam turėjo gerą techninę bazę ir kvalifikuotus specialistus.

Nežiūrint iškilusių sunkumų buvo vykdoma intensyvi projektinė veikla: įgyvendinti net 6 projektai, finansuoti Lietuvos kultūros tarybos (4) ir savivaldybės (2). Jų įgyvendinimui iš viso gauta 32121 €. Įgyvendinant projektą „Kaukučio kelionės ir draugai“, sukurta virtuali pjesė vaikams „Skudurinukų viešnagė pas Kaukutį“, įgyvendinant projektą „Per kraštiečių raštą pažink savo kraštą sukurtas informacinis-edukacinis terminalas, projektas „Krašto galerija Lietuvai ir pasauliui“ leido atnaujinti Krašto galeriją, projektas „Virtualus rašytojo Mariaus Katiliškio atminimo kambarys“ – sukurti interaktyvų tinklalapį ir biografinį istorinį filmą apie rašytoją Marių Katiliškį.

Vienas svarbiausių bibliotekos darbuotojų darbų buvo baigti įgyvendinti ES lėšomis finansuojamą projektą „Paslaugų ir asmenų kokybės gerinimas Pasvalio savivaldybėje 2019-2020“, siekiant tobulinti Bibliotekos veiklą bei lankytojų aptarnavimą, modernizuoti aptarnavimo procesus bei išlaikyti aukštą pasitenkinimą teikiamomis paslaugomis. Projekto įgyvendinimo rezultatas – Viešojoje bibliotekoje sukurta Vieno langelio paslauga, įdiegta savitarnos sistema, RFID procesų valdymo ir automatizavimo sistema.

Kitas labai svarbus bibliotekos kolektyvo darbas – parašytas, gautas finansavimas ir įgyvendintas projektas „Pasvalio Mariaus Katiliškio viešosios bibliotekos infrastruktūros modernizavimas“ (valstybės investicijų lėšos, skirtos COVID-19 padariniams likviduoti pagal Vyriausybės priemonių plano 4 tikslą „Skatinti ekonomiką“).

Aktyviai dalyvauta projekto „Prisijungusi Lietuva: efektyvi saugi ir atsakinga Lietuvos skaitmeninė bendruomenė” (toliau – projektas „Prisijungusi Lietuva“) įgyvendinime. Nors sklandus gyventojų skaitmeninių įgūdžių mokymas sutriko, tačiau bendrų pastangų dėka metų pabaigoje pradėti nuotoliniai mokymai, kuriuose Bibliotekos darbuotojai padėjo gyventojams įgyti reikalingų įgūdžių efektyviai, įvairiapusiškai, saugiai ir atsakingai naudotis internetu, skatino juos atrasti interneto, informacinių ir ryšių technologijų (toliau – IRC) produktų ir paslaugų naudą, o gyventojams, kurie turi ribotus skaitmeninius įgūdžius – padėjo tapti išmaniais IRT naudotojais.

Plačiau apie projektinę veiklą **(*Priedas Nr. 1*)**

2020 metais rajono bibliotekos aktyviai dalyvavo respublikiniame skaitymo iššūkyje *Vasara su knyga* ir pasiekė geriausių rezultatų Panevėžio apskrityje. Ataskaitiniais metais biblioteka įsijungė į projekto „Autizmo spektro ir kitų kalbos, komunikacijos ir elgesio sutrikimų turintiems asmenims draugiškų bibliotekų tinklo diegimas“ veiklas, įsigijo priemonių rinkinius ir tapo *Biblioteka visiems.*

Viešoji biblioteka aktyviai įsijungė ir į nacionalinės bibliotekos inicijuotą akciją „Bibliotekų pagalba aprūpinant gydytojus apsaugos priemonėmis“ ir 3D spausdintuvais gamino veido apsauginius skydelius rajono medikams, socialiniams darbuotojams. Pagaminta ir perduota per 150 skydelių. Už pagalbą medikams ir aktyvų dalyvavimą akcijoje viešoji biblioteka apdovanota paskatinamuoju prizu.

Komandinio darbo, darbuotojų gebėjimo susitelkti dėka puikiai susitvarkyta su pandemijos ir renovacijos iššūkiais, persiorientuota, pakeistas tradicinis įvaizdis. Bibliotekos tikslas buvo išlaikyti savo skaitytoją, sudominti jį, pasiūlyti jam įvairesnių, inovatyvių, netradicinių paslaugų, išmokyti jomis naudotis. Keičiantis veiklos ir darbo formoms, turėjo keistis ir pats bibliotekininkas, nes tradicinių bibliotekininko kompetencijų nebepakako. Ieškota įvairių saviugdos, pažinimo ir kitų kvalifikacijos kėlimo renginių. Darbuotojams buvo pasiūlyti mokymai nuotoliniu būdu, taip pat patys turėjo galimybes susirasti bei kelti kvalifikaciją, tobulinti savo kompetencijas. Ataskaitiniais metais ypač sustiprėjo bendradarbiavimas, išryškėjo vieno kitų palaikymas su krašto švietimo ir kultūros įstaigomis, istorinės atminties institucijomis, verslo, socialinės sferos ir kitomis įstaigomis bei nevyriausybinėmis organizacijomis prisidedant prie socialinės atskirties mažinimo, užimtumo, turiningo ir kokybiško laisvalaikio leidimo.

2020 metais Mariaus Katiliškio viešoji biblioteka paminėjo iš Pasvalio krašto kilusius: rašytoją Marių Katiliškį ir poetą Bernardą Brazdžionį – organizuodama Mariaus Katiliškio ir Bernardo Brazdžionio skaitymus. Per rašytojo Mariaus Katiliškio skaitymus buvo apdovanoti 2020 metų Bibliotekos premijos laureatai, o per paminklo Bernadui Brazdžioniui atidengimą – apdovanoti skelbto konkurso „Po tėvynės dangum“ nugalėtojai – geriausi rašytojo kūrybos skaitovai. Parengta ir pristatyta lauko paroda „Bernardo Brazdžionio sugrįžimai“. Liepos mėnesį parengta fotografijų ir dokumentų kopijų lauko paroda „Lietuvos ir Lenkijos valdovas Žygimantas Augustas“, skirta 500-osioms Lietuvos didžiojo kunigaikščio Žygimanto Augusto gimimo metinėms ir pristatyta per iškilmingą minėjimo renginį prie paminklo kunigaikščiui.

Įvairiais renginiais paminėta: Sausio 13-oji, Baltijos kelio 30-metis, apdovanoti geriausi bibliotekos skaitytojai ir bičiuliai, organizuotas susitikimas su aktore Olita Dautartaite „Esu Jūsų maža šakele“, skirtas menininkui Jonui Mekui; paminint Pasaulinę ligonių dieną suorganizuota žaidimų popietė Pasvalio ligoninės vaikų skyriuje. Savo veiklą tęsė „Senjorų klubas“ viešojoje bibliotekoje, skaitytojų klubai Pajiešmenių ir Saločių kaimo bibliotekose, Mamyčių klubas Joniškėlio m. bibliotekoje.

Labai aktyvus buvo Atviras jaunimo centras (AJC):organizuodamas stovyklas, neformalaus ugdymo veiklas, skirtas asmeniniam ir socialiniam jaunimo, ypač turinčio mažiau galimybių, augimui, verslumo ugdymui, darbo rinkai reikalingų kompetencijų ir įgūdžių įgijimui, siekiant sėkmingų rezultatų. Atvirame jaunimo centre diskusijoms, pokalbiams, susitikimams rinkosi VŠĮ Veiklių mamų klubas, Užimtumo tarnyba, VŠĮ Socialinė iniciatyva, Pasvalio Interact klubas, Pasvalio Jaunųjų konservatorių lyga, Vaikų ir jaunimo stovykla „Pažinkime vieni kitus“ ir kt. socialiniai partneriai – sprendė klausimus jaunimo užimtumui gerinti, dalijosi gerąja patirtimi, idėjomis, bendradarbiavimo galimybėmis, kartu planavo ir organizavo įvairias veiklas. AJC jaunuoliams organizavo „Šeimadienius bibliotekoje“, atvirų durų dienas, įvairias kūrybines edukacijas, protmūšius, susitikimus, ypač didelį dėmesį skirdamas savanorystei.

Aktyviai dalyvauta veiklose, skirtose 2020-iesiems – Vaikų emocinės gerovės, Mokyklų bendruomenių metams paminėti. Pasvalio Mariaus Katiliškio viešosios bibliotekos Vaikų erdvėje, Šeimos kambaryje ir žaislotekoje, Kūrybos ir edukacijos erdvėje, Individualių užsiėmimų erdvėje buvo įgyvendinamos įvairios veiklos, skirtos įvairaus amžiaus vaikų, šeimų laisvalaikiui, bendrauti, pramogauti. Gausu žaislų ir stalo žaidimų – galimybė išmėginti įvairius konstruojamuosius, loginius, sensorinius, funkcinius, didaktinius, simuliacinius, interaktyvius žaidimus, skirtus tobulėti, bendradarbiauti, kurti. Atsivėrė didelės mokymosi, interaktyvių užduočių atlikimo galimybės. Inovatyviomis ir kūrybingomis priemonėmis skatinome vaikus judėti, mąstyti, atlikti individualias užduotis ir/ar dirbti komandoje, skaityti. Lankytojai turėjo galimybę eksperimentuoti, kurti ir išbandyti save. Žaidimai buvo pristatomi ir netradicinėse erdvėse – lauke, prie bibliotekos, prie Antanėlio skulptūros, parke.

**Dokumentų fondas ir duomenų bazės**. 2020 metai, lyginant su 2019 metais, bibliotekos fondų komplektavimui buvo gerokai palankesni – Lietuvos Respublikos Kultūros ministerija 2020 metams fondų komplektavimui skyrė 22994,00 eurus (2690,00 eurų daugiau nei 2019 metais). Iš jų 22850,34 eurų buvo panaudota knygų, o 143,66 eurų – garso, vaizdo ir elektroninių dokumentų įsigijimui. Be to, 2020 metų gegužės mėn. Lietuvos Respublikos Kultūros ministerija skyrė papildomą 16952,00 eurų valstybės vardu pasiskolintų lėšų finansavimą naujų knygų ir kitų dokumentų įsigijimui viešosiose bibliotekose ir sudarė galimybę papildyti kaimo bibliotekų fondus.

Bibliotekos vartotojai 2020 metais naudojosi laisvai prieinamomis ir prenumeruojamomis duomenų bazėmis. Nemokamos lietuviškos duomenų bazės: Bibliotekos elektroninis katalogas; Lietuvos integralios bibliotekų informacijos sistemos (LIBIS) suvestinis katalogas; Nacionalinės bibliotekos elektroninis katalogas; Nacionalinės bibliografijos duomenų bankas; Lietuvos periodinės spaudos bibliografinė straipsnių bazės 1994–2002m. (archyvas) CD; Bibliografinė Europos Sąjungos oficialiųjų dokumentų bazė; Lietuvos Respublikos Seimo Teisės aktų ir Seime įregistruotų teisės aktų projektų paieška. Prenumeruojamos duomenų bazės: „EBSCO Publishing“ duomenų bazių paketas; „Naxos Music Library“ duomenų bazė; Lietuviška teisinė duomenų bazė INFOLEX; „Vyturio“ skaitmeninių knygų vaikams ir jaunimui biblioteka. Daugiausiai naudotasi „EBSCO Publishing“ duomenų baze – jungtasi 673 kartus (2019 m. – 866), vykdytos 2568 paieškos (2019 m. – 1999), atsisiųsti 77 visateksčiai dokumentai (2019 m. – 96).

Infolex duomenų bazėje buvo atliktos 325 operacijos (2019 m. – 299). Nemažą dalį paieškų sudarė dokumentų, susijusių su COVID pandemijos prevencijos priemonėmis, paieška, ieškota naujai išrinktos vyriausybės sprendimų ir t.t. Naxos Music Library bibliotekos duomenų baze domėjosi pedagogai, ieškantys papildomos mokomosios medžiagos. Pavieniai vartotojai klausėsi klasikinės, populiariosios muzikos, ieškojo žymių kompozitorių muzikos įrašų.

Toliau buvo pildomas Lietuvos integralios bibliotekų informacinės sistemos (LIBIS) katalogas, kuriame vartotojai gali surasti norimą knygą, straipsnį ir el. erdvėje juos užsisakyti. 2020 m. **LIBIS katalogas papildytas 6858** įrašais, iš jų: 1821 naujai gautų dokumentų, 5037 – analizikos įrašais. Iš viso kataloge yra 184458 įrašai: iš jų – 75317 dokumentų, 109141 analizikos.

Bibliotekos sukurtose svetainėse ([www.psvb.lt](http://www.psvb.lt); edukacija.psvb.lt; [www.pasvalia.lt](http://www.pasvalia.lt), [www.siaurietiskiatsiverimai.lt](http://www.siaurietiskiatsiverimai.lt);) per 2020 metus apsilankė 74968 (2019 m. – 25919) virtualūs vartotojai. Dėl didelio Facebook**'**o, Instagram**'**o, Youtube populiarumo, dauguma bibliotekos lankytojų naudojasi ir teikia pirmenybę (turime 2614 sekėjus).

**2020 metais toliau vyko skaitmeninimo veikla, bibliotekos skaitmeninės kolekcijos formavimas, elektroninės bibliotekos „Pasvalia“ kūrimas.** Per 2020 metus suskaitmenintų kilnojamųjų krašto kultūros paveldo objektų vaizdų skaičius – 842. Per 2020 metus suskaitmenintų nekilnojamųjų krašto kultūros paveldo objektų vaizdų skaičius – 1452. Per 2020 metus e. bibliotekoje „Pasvalia“ apsilankė 19 411 vartotojų. (2019 m. – 12 341). Jie peržiūrėjo 27 161 puslapių rodinių (2019 m. – 18 142). Naudotojai – iš 76 pasaulio šalių. E. bibliotekoje „Pasvalia“ 2020 m. sukurtos 4 virtualios parodos apie žymius Pasvalio krašto rašytojus, kūrėjus ir visuomenininkus: 1. „Rašytojas Marius Katiliškis. 40 metų nuo iškeliavimo Anapilin...“. 2. „Poeto Bernardo Brazdžionio laiškai pedagogui, karo metais buvusiam Pasvalio gimnazijos direktoriui Juozui Poviloniui“. 3. „Kunigas, teologas, poetas, Biblijos vertėjas Česlovas Kavaliauskas“. 4. „Poeto Eugenijaus Matuzevičiaus gyvenimo ir kūrybos kelias“. 2020 m. buvo atnaujintas vartotojų itin mėgstamas „Įdomybių testas apie Pasvalio kraštą, jo istoriją ir gyventojus“. Karantino metu labai akcentuotos šios nuotolinės akcijos: kovo 16 d. – birželio 16 d. bibliotekos „Facebook“ paskyroje e. biblioteka „Pasvalia“ rengė akciją „Keliauk virtualiai po Pasvalio kraštą ir pažink nekilnojamojo kultūros paveldo objektus“, spalio 19 d. – gruodžio 30 d. bibliotekos „Facebook“ paskyroje e. biblioteka „Pasvalia“ rengė akciją „Keliauk po Pasvalio miestą virtualiai“.

2020 m. toliau buvo pildomas Pasvalio Mariaus Katiliškio viešosios bibliotekos Rankraštynas, į jį priimta 204 dokumentų laikinojo saugojimo vienetų, buvo surašyti 7 dokumentų priėmimo aktai. Dokumentų chronologinės ribos 1931–2020 metai. Tęsiasi ilgametė draugystė su kraštiečiu, Ohajo (JAV) universiteto profesoriumi Algiu Mickūnu. 2020 metais profesorius atsiuntė 2 laikinojo saugojimo vienetus dokumentų straipsnių kopijų lietuvių kalba, knygų. Buvusi Pasvalio bibliotekos direktorė Vida Žilinskienė rankraštynui padovanojo šiuos dokumentus: literatūrinių kompozicijų „Kilkime ir aukime“, „Širdis negali gyventi duona“ scenarijus, Talačkonių, Rinkūnų, Krinčino, Kriklinių bibliotekų istorijas, pasakojimą apie idėją pavadinti Pasvalio rajono centrinę biblioteką Mariaus Katiliškio vardu ir jos įgyvendinimą. JAV gyvenanti kraštietė Živilė Ramašauskienė padovanojo, skaitmenines fotografijas kuriose užfiksuota Mariaus Katiliškio dukters Agnės Katiliškytės-Berner šermenys 2003 m., Žilvinas Ramašauskas prie rašytojo Mariaus Katiliškio asmeninių daiktų, parengtų gabenti į Lietuvą 2005 m., Živilė Ramašauskienė prie rašytojo Mariaus Katiliškio asmeninių daiktų, parengtų gabenti į Lietuvą. Lemontas (JAV).

Informacijos, mokymo ir dokumentavimo skyriaus darbuotojai buvo išvykę į Katiliškes, Žagarę, Gruzdžius. Žagarėje gyvenanti rašytojo Mariaus Katiliškio sūnėno Vytauto Vaitkaus žmona Romualda Vaitkienė Pasvalio Mariaus Katiliškio bibliotekai padovanojo 16 laikinojo saugojimo vienetų vertingų dokumentų: fotografijas, kuriose užfiksuota Vaitkų šeima 1924 m., Albinas Vaitkaus fotografijos su autografu 1933 m., Marius Katiliškis Jungtinėse Amerikos Valstijose 6-8 dešimtmetyje, Agnės Katiliškytės nuotrauka 1966 m., Mariaus Katiliškio laiškai iš Lemonto rašyti sūnėnui Vytautui Vaitkui, M. Katiliškio pirmųjų rankraštinių eilėraščių sąsiuviniai 1931–1933 m. Šie dokumentai papildys rašytojo Mariaus Katiliškio atminimo kambario ekspoziciją.

**Bibliotekų kompiuterizavimas ir įrangos atnaujinimas**. Šiuo metu rajono bibliotekose yra 254 kompiuterizuotos darbo vietos, 182 skirtos vartotojams ir 72 – darbuotojams. Dalyvaujant projekte „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“ (2018 – 2021) viešojoje bibliotekoje ir kaimo padaliniuose atnaujinta kompiuterinė ir programinė įranga, įkurtos ir atnaujintos darbo vietos, pritaikytos dirbti su vaizdo, garso, grafine medžiaga, robotikos ar virtualios realybės įrenginiais, konstruktoriais, lavinančiais skaitmeninius gebėjimus. Kaimo bibliotekos gavo 64 kompiuterius, 16 daugiafunkcinių įrenginių, 7 projektorius, 9 televizorius, 16 maršrutizatorių, atnaujintas interneto ryšys, daugumoje užtikrinantis ne mažiau 300 Mbps. Viešosios bibliotekos Mokymų klasėje yra 10 kompiuterizuotų darbo vietų, yra 16 planšečių. Mokymų klasės kompiuteriai naudojami ne tik mokymams Viešojoje bibliotekoje, jie taip pat skolinami kaimo padaliniams, kuriuose organizuojami kompiuterinio raštingumo mokymai. Kai kurios kaimo bibliotekos sudarė sąlygas sunkiai besiverčiančių šeimų vaikams pasinaudoti bibliotekos kompiuteriais ir mokytis.

**Gyventojų mokymai ir edukacinės programos.** 2020 m. ir toliau bibliotekose buvo vykdomi projekto „Prisijungusi Lietuva“ gyventojų mokymai pagal įvairias programas „Skaitmeninės technologijos TAU: ateik, sužinok, išmok“ Pradedantiesiems ir Pažengusiems. Šio projekto tikslas – padėti gyventojams išmokti efektyviai, saugiai ir atsakingai naudotis informacinėmis technologijomis bei internetu ir jo teikiamomis galimybėmis. 2020 m. buvo surinkta **34 grupės** ir išmokyti **406 asmenys**. Norint apmokyti kuo daugiau žmonių, sukurtas konsultantų (bibliotekininkų) ir e. skautų (savanorių) tinklas. Viso rajone – 34 konsultantai ir 32 e. skautai. Per 2020 m. apmokyta ir konsultuota 10721 gyventojas: 1483 dalyvavo skaitmeninio raštingumo renginiuose ir 3055 kituose mokomuosiuose renginiuose, skaitmeninio raštingumo užklausų pateikė 6183 gyventojai. Mokymų klasėje vyksta anglų kalbos mokymai (40 pamokos, kurias lankė 6 žmonės), o internetiniame forume „Pasvalys Library Goes English“ yra užsiregistravę 107 nariai.

2020 metais rajono bibliotekose buvo 50 veikiančių edukacinių programų: VB – 21; padaliniuose – 29. Pravesta edukacinių užsiėmimų – 152, iš jų VB – 63; padaliniuose – 89. Viso dalyvavusių edukacinėse programose – 3578; iš jų VB – 2226 ir 1352 padaliniuose. 2020 metais buvo pateiktos 3 paraiškos priemonei Kultūros pasas. Patvirtinta 1 paraiška – „Po žvaigždėtą dangų“. Ataskaitiniais metais Viešojoje bibliotekoje naujai sukurtos 7 edukacijos: „Paliesk abėcėlę rankomis“, „Knygos kelias“, „3D spausdintuvo galimybės“, „Po žvaigždėtą dangų“, „Seku ir piešiu pasaką“, „Ryto pasakėlės“, „Skudurinukų viešnagė pas Kaukutį“.

**Ekskursijos.** 2020 m. bibliotekoje vyko 49 ekskursijos, (2019 m. – 104 ekskursijų, daugiau kaip 1000 dalyvių).2020 m. ekskursijos buvo vestos Pasvalio lopšelių-darželių „Žilvitis“, „Eglutė“ ir „Liepaitė“, Narteikių mokyklos-darželio „Linelis“ vaikams, Pasvalio „Veiklių mamų“ klubo lankytojams, Kupiškio Lauryno Stuokos-Gucevičiaus gimnazijos, Pasvalio „Svalios“ progimnazijos, Vaškų gimnazijos, Joniškėlio Gabrielės Petkevičaitės-Bitės gimnazijos, Pasvalio „Lėvens“, Pajiešmenių, Ustukių, Saločių Antano Poškos pagrindinių mokyklų mokiniams, Pasvalio Lėvens pagrindinės mokyklos Valakėlių skyriaus, Pasvalio „Riešuto“ mokyklos mokiniams, Pumpėnų, Vaškų, Joniškėlio, Pasvalio rajono sutrikusio intelekto žmonių užimtumo centro „Viltis“ lankytojams, Grūžių globos namų auklėtiniams, Grūžių šeimos krizių centro, Saločių daugiafunkcio centro lankytojams.

Bibliotekos teatro studija „Kaukutis“ vyko į XXIV-ąjį Aukštaitijos regiono lėlių teatrų festivalį „Kai atgyja lėlės“ ir suvaidino spektaklį „Raudonkepuraitė iš Pasvalio“.

**Svarbi bibliotekos informacinio gyventojų švietimo sritis – atsakinėjimas į informacines bei bibliografines užklausas.** 2020 m. gauta – 37846 bibliografinės užklausos (2019 m. – 41529), atsakyta į 37839. Visiems vartotojams buvo teikiamos nemokamos ir mokamos paslaugos: dokumentų išdavimas; knygnešystės paslauga, atsakymai į informacines užklausas; viešoji interneto prieiga; dokumentų kopijavimas; dokumentų spausdinimas; dokumentų skenavimas; teksto rinkimas; informacijos įrašymas į kompaktinius diskus ar atmintukus; foto juostų negatyvų skenavimas ir vaizdo pervertimas skaitmeniniu JPG arba BMP formatu; individuali pagalba, konsultacijos bei mokymai ieškantiems informacijos internete ir duomenų bazėse; individuali pagalba, konsultacijos bei mokymai vartotojams, nemokantiems dirbti kompiuteriu ir/ar taikomosiomis programomis; konsultacijos UAB IGNITIS įkurtoje kompiuterizuotoje savitarnos vietoje. Ir toliau išlieka didžiulis gyventojų susidomėjimas prie bibliotekos, aikštėje, įrengtu Knygų nameliu ir Skaitymo suoleliu; Mariaus Katiliškio atminimo kambaryje įrengtu informaciniu-edukaciniu kompiuteriniu terminalu, leidžiančiu inovatyviai pristatyti sukauptą dokumentinį rašytojo palikimą; Ataskaitiniais metais taip pat biblioteka siūlė nemokamas paslaugas: Gitaros pradžiamokslis; Išsiplėtė paslaugos Kūrybinėje laboratorijoje: Robotika; Inžinierinis paketas; 3D akiniai, Šeimos kambarys su stalo ir interaktyviais žaidimais, Edukacijų erdvė.

**bibliotekos įvaizdžio formavimas.** Informacija apie bibliotekas buvo viešinama įprastais ir elektroniniais informavimo kanalais: žiniasklaidoje, bibliotekos interneto svetainėse (www. psvb.lt, [www.pasvalia.lt](http://www.pasvalia.lt), [www.edukacija.psvb.lt](http://www.edukacija.psvb.lt), *Facebook* paskyroje), rajono savivaldybės svetainėje, kituose interneto portaluose. 2020 m. apie bibliotekas ir jų veiklą buvo išspausdinti **743** straipsniai ir žinutės: 213 vietinėje spaudoje, 30 – respublikinėje, 500 – virtualioje erdvėje. Per 1800 žinučių paskelbta socialiniuose tinkluose. Apie elektroninę biblioteką „Pasvalia“ publikuota 5 straipsniai Pasvalio rajono laikraštyje „Darbas“ ir Pasvalio krašto istorijos ir kultūros žurnale „Šiaurietiški atsivėrimai“. Bibliotekos elektroniniuose šaltiniuose (bibliotekos interneto svetainėje, bibliotekos „Facebook“ paskyroje) parengta 46 informaciniai pranešimai. Bibliotekos įvaizdis buvo formuojamas atstovavimo veikloje: Lietuvos Seime, Kultūros ministerijoje, Lietuvos savivaldybių asociacijos švietimo ir kultūros komitete, savivaldybių viešųjų bibliotekų asociacijoje, Lietuvos bibliotekų taryboje. Bibliotekos įvaizdį gerino ir laimėti individualūs bei kolektyviniai apdovanojimai: Vaškų V. Zaborskaitės bibliotekos vedėja Aldoną Oniūnienė išrinkta **Geriausia Lietuvos kaimo bibliotekos bibliotekininke**, Respublikiniame konkurse Viešosios bibliotekos laimėta nominacija „Biblioteka – vaikų ir jaunimo draugas“ už įdomią ir išskirtinę veiklą su vaikais ir jaunimu.

**Darbo organizavimas ir administravimas** .Bibliotekos administracija ir metodininkai organizuodami bibliotekos darbus stengėsi panaudoti per ilgametes praktikas įgytus pokyčių valdymo ir finansinių išteklių planavimo bei dalykinio bendravimo įgūdžius, motyvuoti komandą orientuodami ją į pagrindinius bibliotekos veiklos tikslus. Atsakomybė, kūrybiškumas, iniciatyvumas ir pareigingumas buvo pagrindiniai viso kolektyvo veiklos principai. Bibliotekoje kiekvieną savaitę organizuoti skyrių vedėjų, o kartą per mėnesį – visų darbuotojų pasitarimai, kuriuose buvo analizuojama struktūrinių padalinių ir bendroji bibliotekos veikla. Per ataskaitinius metus įvyko 40susirinkimų: 4 Metodinės dienos (iš jų 2 nuotoliniu būdu); 13 administracijos posėdžių, 23 direkciniai pasitarimai (iš jų 4 nuotoliniu būdu). Visus metus teisės aktų nustatyta tvarka buvo rašomi ir vykdomi įsakymai, pasirašinėjamos sutartys. Aktyviai veikė Darbo taryba, kuri didelį dėmesį skyrė darbuotojų darbo apmokėjimo sistemos, kitų bibliotekos veiklą reglamentuojančių tvarkų derinimui. Daugiausia dėmesio buvo skiriama rajono bibliotekų darbo karantino metu tvarkoms, bibliotekos vidaus kontrolės politikos formavimui, bibliotekos 2021–2025 metų strategijos ruošimui. Esant sudėtingai situacijai, ypatingai buvo kreipiamas dėmesys racionaliam ir tikslingam bibliotekai skirtų lėšų panaudojimui, papildomų lėšų paieškai (bibliotekos darbuotojų parengtas ir įgyvendintas infrastruktūrinis projektas, aktyvus komandinis darbas projekto „Tarptautinis bibliotekų tinklas patrauklios aplinkos sukūrimui ir pažeidžiamų grupių socialinės sanglaudos stiprinimui (Community Hub)“, finansuojamo iš 2014–2020 metų Europos kaimynystės priemonės Latvijos, Lietuvos ir Baltarusijos bendradarbiavimo per sieną programos lėšų pagrindimui (finansavimas gautas, tačiau dėl sankcijų Baltarusijos diktatoriaus režimui dar nepasirašyta finansavimo sutartis).

Viena iš bibliotekos veiklos krypčių buvo sudaryti sąlygas darbuotojams nuolat kelti profesinę kvalifikaciją. Darbuotojai tobulinosi individualiai, dalyvavo specializuotuose renginiuose: konferencijose, teoriniuose bei praktiniuose seminaruose, nuotoliniuose mokymuose, kuriuos organizavo Vilniaus universitetas, Lietuvos nacionalinė M. Mažvydo, Panevėžio apskrities viešoji G. Petkevičaitės-Bitės biblioteka ir kt. įstaigos bei organizacijos. Ataskaitiniais metais daugiausia mokymų vyko nuotoliniu būdu. 2020 metais rajono bibliotekininkai lankėsi kasmetinėje Vilniaus Knygų mugėje. Ataskaitiniais metais **60** bibliotekosdarbuotojų kėlė profesinę kvalifikaciją. Jie dalyvavo 83 kvalifikaciniuose renginiuose, iš jų – nuotoliniu būdu 68. Darbuotojai savo žinias tobulino šiose pagrindinėse srityse: informacinių technologijų naudojimo, komunikacijos, darbo su autizmo spektro ir kitų kalbos ir elgesio sutrikimų turinčiais asmenimis, kraštotyros, psichologinės sveikatos, laiko planavimo, biudžetinių įstaigų darbo apmokėjimo, vidaus kontrolės, darbų saugos, viešųjų pirkimų, nuotolinio darbo ir mokymosi galimybių.

**Metodinė pagalba**. 2020 metais vidutiniškai kiekviena kaimo biblioteka bibliotekos specialistų aplankyta po 3 kartus/ 90 išvykų. Išvykų metu buvo sprendžiamos problemos, susijusios su materialinės bazės pagerinimu, bibliotekų fondo perdavimu pasikeitus darbuotojams, fondo tvarkymu, apskaitos vedimu, saugaus vartotojų aptarnavimo karantino sąlygomis ir kt. Gilintasi į kaimo bibliotekų darbo turinį, apmokyta naujai priimta darbuotoja, organizuota stažuotės ir mokymai viešojoje bibliotekoje; teikta įvairiapusė pagalba. Parengtos **8** metodinės rekomendacijos: personalinių jubiliejų datų kalendoriai – **3**, konkursiniai nuostatai rajono bibliotekininkams „Vasara bibliotekoje“; **3** rekomendacijos – darbas karantino sąlygomis ir aptarnaujant bibliotekos vartotojus bekontakčiu būdu bei renginių organizavimas nuotoliniu būdu. Gera metodinė pagalba ir edukatoriaus D. Vareikos sukurti filmai:

1. Vaidybinis filmas vaikams "SKUDURINUKŲ VIEŠNAGĖ PAS KAUKUTĮ"“. Trukmė – 27:59. Nuoroda: <https://youtu.be/_-78_nT4VO8>.
2. Spektaklis „Raudonkepuraitė iš Pasvalio“. Trukmė – 19:43. Nuoroda: <https://youtu.be/BnH4Y3vshxs>.
3. „Viešųjų bibliotekų projektai“ filmukas, skirtas Savivaldybių viešųjų bibliotekų įgyvendintiems projektams, finansuojami Europos Sąjungos struktūrinių fondų ir kitų fondų lėšomis: Trukmė – 30:56. Nuoroda: <https://youtu.be/QDQ8dE3egzA>.

**Bendradarbiavimas su kitomis organizacijomis, tarptautiniai ryšiai ir dalyvavimas tarptautinėje veikloje.** Jau daugelį metų biblioteka palaiko ryšius su Latvijos Respublikos Bauskės, Iecavos ir su savo regiono bibliotekomis**.** 2020 m. užmegzti ryšiai su Gardino (Baltarusija) centralizuota bibliotekų sistema.Bibliotekininkai dalijasi patirtimi, dalyvauja seminaruose, skaito pranešimus, kartu įgyvendina projektus. Biblioteka įvairioms veikloms yra sutelkusi per **50** partnerių. Užmegzti ryšiai su Ispanijos, Graikijos, Portugalijos, Lenkijos, Slovėnijos, Ukrainos, Suomijos viešųjų bibliotekų asociacijomis, Marselio (Prancūzija) biblioteka. Šie ryšiai sudaro galimybę stiprinti tarptautinį bendradarbiavimą, rūpintis bibliotekos pristatymu užsienyje, perimti iš kolegų naują, įdomią patirtį bei pasidalinti savąja. Platus bibliotekos partnerių spektras ir Lietuvoje, Pasvalyje bendradarbiaujama su kultūros, švietimo, socialinėmis įstaigomis, Užimtumo tarnyba, seniūnijomis, įvairiomis nevyriausybinėmis organizacijomis ir kt. Atviras jaunimo centras bendradarbiauja su Panevėžio, Kupiškio, Šiaulių, Pakruojo jaunimo centrais ir jaunimo erdvėmis.

**Dalyvavimas įvairiuose komitetuose, asociacijose, draugijose.** Pasvalio Mariaus Katiliškio viešoji biblioteka yra Savivaldybių viešųjų bibliotekų asociacijos (SVBA) narė, žurnalo „Šiaurietiški atsivėrimai“ visuomeninės redakcijos partnerė ir rėmėja. Vyriausioji bibliografė Alma Balčiūnienė – žurnalo „Šiaurietiški atsivėrimai“ redakcijos narė. Kaimo bibliotekininkai yra savo kaimo bendruomenių pirmininkai, tarybų nariai. Rajono bibliotekininkus vienija Lietuvos bibliotekininkų draugijos Pasvalio skyrius. Jos nariais yra 36 bibliotekininkai. Viešoji biblioteka yra Viešųjų interneto prieigos taškų (VIPT) asociacijos narė.

**Rezultatai (**problemos 2020 m., patirtos finansinės ir kt. nesėkmės).

Biblioteka 2020 metais pasiekė puikių rezultatų, kurie garsino ne tik ją, bet ir Pasvalio kraštą, tačiau pandemijos laikotarpis ir blogėjanti demografinė situacija rajone išryškino šias problemas: mažėjant gyventojų skaičiui, bibliotekose buvo fiksuojamas vartotojų skaičiaus mažėjimas. Ataskaitiniais metais, dirbant karantino sąlygomis ir aptarnaujant vartotojus bekontakčiu būdu, organizuojant įvairias veiklas nuotoliniu būdu – mažėjo fizinių apsilankymų skaičius, tačiau labai išaugo virtualių apsilankymų skaičius (2019 m – 25919, 2020 m – 74968). Sumažėjo knygų išduotis – 132.000 egz., taip pat ir renginių – 400.

Rodiklių mažėjimą įtakojo tai, kad 4 kaimo bibliotekų darbuotojos ilgą laiką turėjo nedarbingumo pažymas, į Valakėlių kaimo biblioteką nepriimtas darbuotojas. Daugumoje kaimo bibliotekose dirbama ne pilnu etatu***.*** Ataskaitiniais metais Mobili biblioteka dirbo ne pilnu pajėgumu dėl techninių bibliobuso problemų (Mobilios bibliotekos-autobuso gamybos metai – 1995), Viešojoje bibliotekoje vyko remonto darbai.

Bibliotekininko profesija neatrodo patraukli dėl mažų atlyginimų (didėjantys darbo krūviai, profesinės kompetencijos reikalavimai), ypač juntamas jaunų specialistų trūkumas. Joniškėlio miesto, Kriklinių, Raubonių kaimo bibliotekoms reikalingas patalpų remontas, neaiškus projekto su Baltarusija finansavimas, stabdantis tolimesnę Pasvalio viešosios bibliotekos renovaciją.

1. **STATISTINIAI DUOMENYS**
   1. Darbuotojai:

Viso: 66 darbuotojai (2 Motinystės atostogose)

53 etatai

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Darbuotojai | | | Pareigybės | | | Darbuotojų išsilavinimas (pagal turimus diplomus) | | | | | | | | | | | | |
| Aukštasis universitetinis | | | Aukštasis neuniversitetinis | | | Aukštesnysis | | | Specialusis vidurinis | | | Vidurinis |
| Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti | Kultūros ir meno darbuotojai | Kiti Kvalifikuoti specialistai | Kiti |  |
| Viešoji  biblioteka | 24 | 8 | 4 | 22,25 | 6 | 3,75 | 13 | 3 | 0 | 0 | 3 | 0 | 9 | 1 | 1 | 2 | 0 | 1 | 2 |
| Joniškėlio m.  biblioteka | 2 | 0 | 0 | 2 | 0 | 0 | 0 | 0 | 0 | 0 | 0 | 0 | 2 | 0 | 0 | 0 | 0 | 0 | 0 |
| Kaimo padaliniai | 28 | 0 | 0 | 19 | 0 | 0 | 8 | 0 | 0 | 3 | 0 | 0 | 15 | 0 | 0 | 0 | 0 | 0 | 3 |
| Iš viso | 54 | 8 | 4 | 43,25 | 6 | 3,75 | 21 | 3 | 0 | 3 | 3 | 0 | 26 | 1 | 1 | 2 | 0 | 1 | 5 |

2.2. Kvalifikacija:

|  |  |  |  |
| --- | --- | --- | --- |
|  | Kėlė kvalifikaciją  ataskaitiniais metais | Laisvų pareigybių  skaičius | Specialistų  poreikis |
|
| Pasvalio M. Katiliškio biblioteka | 30 | 0 | 4 |
| Joniškėlio m. biblioteka | 2 | 0 | 0 |
| Kaimo padaliniai | 28 | 0,25 | 4 |
| Iš viso: | 60 | 0 | 8 |

2.3. Bibliotekos fondas:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | Dokumentų fondas. Iš viso | | Iš jų: | | | | | | | | | | | | |
| Eil. |  |  | (4+8+10+11+12+16+17+ | | Knygų ir serialinių leidinių | | | | Rankraščių | | Mikro- | Karto- | Spausdintinių natų | | | | Vaiz- |
| Nr. |  |  | 25+28+31+32+33) | | Iš viso | | lentynų metrais | |  |  | kopijų | grafijos | Iš viso | | lentynų metrais | | dinių |
|  |  |  |  |  |  |  | iš viso | atviro | Iš viso | lentynų | Iš viso | Iš viso |  |  | Iš viso | atviro | Iš viso |
|  |  |  | fiz. Vnt. | pavad. | Fiz. Vnt. | pavad. |  | Priėjimo | (fiz. Vnt.) | metrais | (fiz. Vnt.) | (fiz. Vnt.) | fiz. Vnt. | pavad. |  | Priėjimo | (fiz. Vnt.) |
|  | 1 | | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| 1. | Gauta per metus | | 10923 | 1849 | 10645 | 1616 | 134 | 134 | 204 | 1 | 0 | 0 | 41 | 0 | 0 | 0 | 0 |
| 2. | Nurašyta per metus | | 11066 | 1028 | 11029 | 1000 | 162 | 158 | 0 | 0 | 0 | 2 | 2 | 0 | 0 | 0 | 0 |
| 3. | Fondo dydis (XII. 31 d.) | | 260051 | 61463 | 242319 | 54813 | 3917 | 3846 | 13120 | 65 | 0 | 100 | 210 | 0 | 0 | 0 | 28 |

**tęsinys**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Iš jų: | | | | | | | | | | | | | | | | | | | | | | |
| Eil. | Garsiniai regimieji dokumentai | | | | | | | | | Patentai | | | | Kiti dokumentai | | | | Kiti skaitme- | | Elektroniniai | | Duomenų | |
| Nr. |  | iš jų | garsiniai | | regimieji | | mišrūs | |  | | Iš jų: | | |  | Iš jų: |  | niniai dok. | | Periodiniai | | bazės | |
|  | Iš viso | skaitmenin. |  | Iš jų |  | iš jų |  | iš jų |  | | spausdinti- | elektro- |  | |  | grupuo- | fizinėse | | leidiniai fizinė- | | fizinėse | |
|  | fiz. Vnt. | laikmenose | Iš viso | skaitmenin. | Iš viso | skaitmenin. | Iš viso | skaitmenin. | Iš viso | | niai arba mi- | niniu | Iš viso | | trimačiai | jamieji | laikmenose | | se laikmenose | | laikmenose | |
|  | (gr. 19+21+23) | (gr.20+22+24) | (fiz. Vnt.) | laikmenose | (fiz. Vnt.) | laikmenose | (fiz. Vnt.) | laikmenose | (fiz. Vnt.) | | krokopijos | formatu | (fiz. Vnt.) | | (fiz. Vnt.) | (fiz. Vnt.) | (fiz. Vnt.) | | (fiz. Vnt.) | | (fiz. Vnt.) | |
|  | 17 | 18 | 19 | 20 | 21 | 22 | 23 | 24 | 25 | | 26 | 27 | 28 | | 29 | 30 | 31 | | 32 | | 33 | |
| 4. | 33 | 32 | 12 | 12 | 0 | 0 | 21 | 20 | 0 | | 0 | 0 | 0 | | 0 | 0 | 2 | | 0 | | 0 | |
| 5. | 33 | 3 | 12 | 3 | 0 | 0 | 21 | 0 | 0 | | 0 | 0 | 0 | | 0 | 0 | 0 | | 0 | | 0 | |
| 6. | 2117 | 1388 | 1625 | 930 | 1 | 1 | 491 | 457 | 0 | | 0 | 0 | 1956 | | 0 | 1956 | 201 | | 0 | | 0 | |

2.4. Spausdintiniai periodiniai leidiniai:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Ataskaitinių metų spausdintinai periodiniai leidiniai | | | | |  |  |
| Eilutės  Nr. | Prenumeruojamų  periodinių  leidinių  skaičius.  Iš viso | Iš jų: | Prenumeruojamų  periodinių  leidinių  pavad.  Iš viso | Iš jų: | Gautų  periodinių  leidinių  skaičius  pavad.  Iš viso | Iš jų: | Administracinių  vienetų  skaičius.    Iš viso |
|  |  | laikraščių  pavad. |
| Laikraščių  skaičius | laikraščių  pavad. |
|  |  |  |
| 0 | 1 | 2 | 3 | 4 | 5 | 6 | 7 |
| 1. | 243 | 79 | 41 | 8 | 41 | 8 | 1 |

2.5. Administraciniai vienetai ir paslaugų punktai:

|  |  |  |  |  |
| --- | --- | --- | --- | --- |
| Paslaugų (buv. aptarnavimo) punktai | | | | |
| Iš viso  (gr.9+10+11+12) | Iš jų: | | | |
| centrinių  (pagrindinių) | filialų | paslaugų  punktų | mobilių |
|  |  |
| 8 | 9 | 10 | 11 | 12 |
| 34 | 1 | 32 | 0 | 1 |

2.6. Patalpos:

|  |  |  |  |  |
| --- | --- | --- | --- | --- |
| Patalpų plotas m2 | | Lentynų metrų, kuriuos užima visas fondas, skaičius | Lentynų metrų, kuriuos užima atviri fondai, skaičius | Fotokopijavimo aparatų, tiesiogiai  prieinamų vartotojams, skaičius |
| Bendrasis bibliotekų pastatų ar patalpų plotas. Iš viso | iš jų naudingas plotas |
| 13 | 14 | 15 | 16 | 17 |
| 4371 | 3506 | 6483 | 5836 | 0 |

2.7. Vartotojų aptarnavimas:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | Registruotų vartotojų skaičius | | | | | | | | | | | | Apsilankymų (lankytojų) skč. | | | Dokumentų išduotis | | | | | | Bibliotekų | |
| Eil  Nr | bendruomenės |  | Iš jų: | | | | | | | | | | |  | Iš jų: | |  | Iš jų: | | | | kopijos vartotojams | | |
| gyventojų, švietimo įstaigos-  moksleivių, studentų, dėstyto-  jų skaičius |  |  |  |  |  |  |  |  |  |  | iš jų: (gr.2) | |  |  |  |  | iš jų: | |  |  |  | | Iš jų  fotokopijų  popieriuje  lapų  skaičius |
|  | Iš viso | perregistuoti  vartotojai | | | | naujai  oksleiviami  vartotojai | | | | | vaikų  (iki  14 metų) | moksleivių,  studentų | Iš viso | Virtualių apsilankymų | Vaikų (iki 14 metų) | Iš viso  fiz. Vnt.  (gr. 11+12) | išduoti  į namus    fiz. Vnt. | išduoti  vietoje    fiz. Vnt. | išduotis  vaikams  (iki  14 metų) | išduotis  oksleiviam,  studentams |  | |
|  | (gr.3+4) | Iš viso | |
|  |  |  | |
|  |  |  |  |  |  |  |  |  |  |  | |
|  | 1 | 2 | 3 | | | | 4 | | | | | 5 | 6 | 7 | 8 | 9 | 10 | 11 | 12 | 13 | 14 | 15 | | 16 |
|  | 23654 | 6395 | 5705 | | | | 690 | | | | | 2102 | 0 | 221903 | 74968 | 60202 | 172960 | 124284 | 48676 | 47612 | 0 | 10918 | | 10420 |
| **tęsinys** | |  |  |  |  |  |  |  |  |  |  |  |  |  |  |  |  |  |  |  |  |  | |  |
|  | Darbo vietų  skaičius vartoto-  jamas (įskaitant  vartototojų kom-  piut. Darbo vietas)  Iš viso | Kompiuterizuotų darbo vietų | | | | | | | | | | | | Katalogo įrašai | | | Informacinės užklausos | | | | Bibliotekos renginiai | | | Vartot. Moky-  mo naudotis  paslaugomis,  kompiuterine  įranga ir kt.  valandų skč. |
| Eil. |  | Vartotojams | | | | | | | | | Darbuotojams | | Įrašų (aprašų) | Iš jų: | |  | Iš jų: |  | Iš jų: |  |  | |
| Nr. |  |  | | | Iš jų: | | | | | |  | Iš jų  prijung-  tos prie  interneto | skaičius  ekektr., kortel.  Kataloguose.  Iš viso | automatizuo-  tai parengtų  įrašų skč.  Iš viso | automat.  Per metus  parengtų  įrašų skč. | Gauta  užklausų  (skaičius).  Iš viso | elektroni-  nėmis  priemonė-  mis | Įvykdyta  užklausų  (skaičius).  Iš viso | elektroni-  nėmis  priemonė-  mis |  | Iš jų  parodos | |
|  | Iš viso | Iš viso | | | prijung-  tos prie  tinklo | | | prijung-  tos prie  interneto | | |  | Iš viso |
|  | (gr. 19+22) |  | | | Iš viso |
|  |  |  | | |  |  | |
|  | 17 | 18 | 19 | | | 20 | | | 21 | | | 22 | 23 | 24 | 25 | 26 | 27 | 28 | 29 | 30 | 31 | 32 | | 33 |
|  | 480 | 254 | 182 | | | 165 | | | 182 | | | 72 | 72 | 225554 | 105611 | 5037 | 37846 | 4236 | 37839 | 4323 | 1252 | 481 | | 1126 |

1. **PAGRINDINIAI RENGINIAI IR VEIKLA**

3.1. Veiklos:

|  |  |  |
| --- | --- | --- |
| Eil. Nr. | Veiklos | Skaičius |
| 1. | Iš viso renginių dalyvių ir lankytojų | 23194 |
| 1.1. | Bibliotekos veikloje dalyvaujančių savanorių skaičius | 257 |
| 1.2. | Pateiktų projektų (bibliotekos, su partneriais) skaičius | 6 |
| 1.3. | Naujai parengtų edukacinių programų skaičius | 7 |

3.2. Renginiai:

|  |  |  |
| --- | --- | --- |
| Eil. Nr. | Renginio pobūdis | Renginių skaičius |
| 1. | Renginiai iš viso: | 1252 |
|  | t. sk.:- kompleksiniai ir žodiniai renginiai | 771 |
| 1.2. | - dokumentų parodos | 481 |
| 2. | Etniniai renginiai (visi) | 67 |
| 3. | Dalyvavimas konkursuose, iš viso: | 4 (Metų knygos rinkimai; Vasara su knyga- Skaitymo iššūkis; Nac.diktantas; LSVB) |
| 3.1. | Pasvalio rajono savivaldybės konkursuose | 0 |
| 3.2. | šalies konkursuose | 4 |
| 3.3. | tarptautiniuose konkursuose | 0 |
| 4. | Meno parodos, iš viso (profesionaliojo meno, tautodailės ir kt.): | 5 |
| 5. | Kvalifikacijos kėlimo renginiai (organizuoja VB): | 30 |
| 5.1. | -metodinės dienos | 4 |
| 5.2. | -darbuotojų mokymai (viešojoje bibliotekoje) | 16 – individualūs  6 grupiniai;  1 stažuotė |
| 5.3. | -seminarai ir konferencijos: | 3 |
| 5.3.1. | t.sk. išvažiuojamieji kvalifikaciniai seminarai | 1 |

**IV. FINANSAVIMO ŠALTINIAI**

|  |  |  |
| --- | --- | --- |
| Eil. Nr. | Pobūdis | Gautos lėšos Eur |
| **1.** | **Iš viso (1.1.+1.2.):** | 764846 |
| 1.1. | Iš viso lėšos iš valstybės biudžeto: | 39946 |
| 1.1.1. | iš jų dokumentų įsigijimui | 39946 |
| **1.2.** | **Iš viso lėšos iš savivaldybės biudžeto (1.2.1.+1.2.2.+1.2.3.+1.2.4.+1.2.5.):** | 724900 |
| 1.2.1. | iš jų darbo užmokesčiui neatskaičiavus mokesčių | 641700 |
| 1.2.2. | iš jų infrastruktūrai išlaikyti | 26744 |
| 1.2.3. | iš jų ilgalaikiam materialiajam turtui įsigyti | - |
| 1.2.4. | iš jų lėšos veiklai | 52956 |
| 1.2.5. | iš jų išlaidos transportui | 3500 |
| **2.** | **Iš viso pritraukta lėšų (2.1.+2.2.+2.3.+2.4.+2.5.+2.6.+2.7.):** | 33846 |
| 2.1. | projektams įgyvendinti | 28650 |
| 2.2. | savivaldybės indėlis projektų įgyvendinimui | 3500 |
| 2.3. | pajamos už teikiamas paslaugas (bilietai, nuoma, renginių organizavimas) | 1280 |
| 2.4. | rėmėjų lėšos | - |
| 2.5. | 2 % parama | 416 |
| 2.6. | neformaliojo vaikų švietimo lėšos | - |
| 2.7. | kitos lėšos | - |
| **3.** | **Iš viso lėšų (1+2)** | 798692 |

**V. MATERIALINIAI IR TECHNINIAI IŠTEKLIAI**

5.1. **Atlikti įstaigos remonto darbai**.

**Atnaujinti techniniai ištekliai**.

2020 m. Pasvalio Mariaus Katiliškio viešoji bibliotekoje buvo įgyvendintas projektas „Pasvalio Mariaus Katiliškio viešosios bibliotekos, infrastuktūros modernizavimas“ pagal Valstybės investicijų programą. Šio projekto metu buvo įrengtos IV aukšto patalpos: rašytojo M.Katiliškio atminimo kambarys, rašytojo Jono Mikelinsko biblioteka, poilsio zonos svečiams, tualetai, dušinė, virtuvė, knygų saugykla. Suremontuotos III aukšto patalpos: kabinetai administracijai, įrengti 3 nauji tualetai. Suremontuotos II aukšto patalpos: garso ir vaizdo įrašų studija, skaitykla, serverinė, pagalbinė patalpa ir tualetas neįgaliesiems. Suremontuota oranžerija ir koridoriai (tilteliai jungiantys du bibliotekos korpusus), laiptinė. Taip pat bibliotekoje įrengtas liftas neįgaliesiems, rekuperacinė vėdinimo sistema. Įsigyti nauji baldai ir įranga poilsio zonoje, virtuvėje, knygų saugykloje, archyve, dušinėje ir tualetuose, administracinėse patalpose, skaitykloje, serverinėje, oranžerijoje. Iš viso bibliotekos plotas padidėjo 441,0 kv. metrais. Suremontuotų patalpų plotas – 825,79 kv. metrai. Pastato vertė padidėjo 819718 Eur. Gauta per rajono savivaldybės administraciją ilgalaikio materialaus turto (Europos Sąjungos ir Valstybės biudžeto lėšos) už 200886 Eur, nematerialaus ilgalaikio turto už 8639 Eur (Europos Sąjungos, Valstybės biudžeto lėšos), trumpalaikio materialaus turto už 11685 Eur (Europos Sąjungos, Valstybės, savivaldybės biudžetų lėšos). Iš viso 2020 metais gauta turto už 1 040 929 Eur.

II aukšto Garso ir vaizdo įrašų studijoje įsigyta nauja įranga, skirta kurti, redaguoti ir išsaugoti vaizdo ir garso įrašus. Foto studijai įsigyta: Fotoaparatas Nikon Z6, fotoaparato objektyvai, vaizdo stabilizatorius DJI RONIN-SC PRO COMBO KIT, fono tvirtinimo sistema su popieriniais fonais, studijiniai šviestuvai ir studijinė blykstė, stalas 360. Garso įrašų studijai įsigyta: akustinių užuolaidų komplektas, studijinis stalas, kondensatorinis mikrofonas Rode NT2-A, garso korta, akustinis filtras, ausinės, mikrofonai, monitorinės kolonėlės, mikšerinis pultas Behringer X32 Producer, MIDI klaviatūra Native Instruments Komplete Kontrol S88 MK2, klaviatūros, mikrofono ir mikšerinio pulto stovai, programinė įranga Steinberg Cubase Pro 10.5 EDU, patefonas, belaidžiai mikrofonai, ausinių stiprintuvas. Filmų peržiūrai įsigyta garso atkūrimo sistemos komplektas: 7.2 kanalų AV imtuvas – stiprintuvas Denon AVR X2600H; kolonėlės Wilson, žemų dažnių kolonėlė Wilson. Bibliotekos oranžerijoje įsigyta: 86 colių įstrižainės profesionalus lietimui jautrus ekranas su OPS kompiuteriu, kavos virimo aparatas ir elektroninio rašalo skaityklės. Naujai įrengtuose tualetuose įsigyti: greitaeigiai rankų džiovintuvai, muilo putų ir tualetinio popieriaus dozatoriai, veidrodžiai, šiukšliadėžės.

Naujuose darbuotojų kabinetuose, buvo atsisakyta laidinio ryšio (telefono) paslaugų, ir įsigyti nauji mobilūs telefonai su įdiegta „Išmaniųjų pokalbių valdymo“ sistema.

Įgyvendinant projektą „Kaukučio kelionės ir draugai“ buvo įsigyta mobilios pakylos renginiams konstrukcija – penkios pakylos su reguliuojamomis paaukštinimo kojomis ir sujungimo detalėmis, įgyvendinant projektą „Krašto galerija Lietuvai ir pasauliui“ įsigyti stendai ekspozicijoms, sukurtas Pasvalio krašto interaktyvus žemėlapis.

Iš kaimo padalinių – suremontuotos Girsūdų kaimo bibliotekos patalpos (seniūnijos lėšomis).

Patvirtinu, kad pateikta informacija yra tiksli ir teisinga.

Bibliotekos direktorė Danguolė Abazoriuvienė

**Priedas Nr. 1**

**2020 M. ĮGYVENDINTI PROJEKTAI, FINANSUOTI KULTŪROS TARYBOS IR PASVALIO RAJONO SAVIVALDYBĖS**

**Lietuvos kultūros tarybos Kultūros rėmimo fondo lėšomis finansuojamos programos „Inovatyvių paslaugų kūrimas“ projektas „Per kraštiečių raštą pažink savo kraštą“.**

Bendra projekto įgyvendinimui reikalinga suma **5556 Eur**. Lietuvos kultūros tarybos skirta suma yra **5000 Eur** (90 proc.), Pasvalio rajono savivaldybė prisidėjo **556 Eur** (10 proc.).

Projekto idėja – „Krašto galerijoje“ įrengti informacinį-edukacinį kompiuterinį terminalą ir per jame įdiegtas elektronines paslaugas inovatyviai bei interaktyviai pateikti visuomenei bibliotekoje sukauptą vertingą kraštotyrinę medžiagą, skatinti pastaruoju metu mažėjantį (ypač jaunimo) knygų skaitomumą, domėjimąsi savo kraštu, kraštiečiais, kūrybiškai ir inovatyviai populiarinti gimtojo krašto istorijos išteklius, iškilių kraštiečių asmenybes.

Tikslinė grupė: Pasvalio krašto bendruomenė bei Lietuvos ir užsienio svečiai, besilankantys bibliotekoje, ypatingą dėmesį skiriant vaikams ir jaunimui bei specialiųjų poreikių turintiems asmenims.

Projekto pradžia 2020 m. liepos 1 d., projekto pabaiga 2020 m. lapkričio 30 d.

Projekto tikslai:

* Aktualizuoti, populiarinti, inovatyviai bei interaktyviai pateikti visuomenei informaciją apie Lietuvai nusipelniusius ar gerai žinomus šviesuolius, kilusius iš Pasvalio krašto siekiant keisti žmonių ypač jaunimo požiūrį į krašto kultūros paveldą.
* Šiuolaikiškomis priemonėmis reprezentuoti bibliotekoje sukauptą istorinę medžiagą ir didinti bibliotekos vizualinės erdvės emocinį poveikį.

Rezultatai: Pasvalio M. Katiliškio viešosios bibliotekos „Krašto galerijoje“ įrengtas informacinis-edukacinis kompiuterinis terminalas: sukurta programinė įranga ir įdiegta į jau bibliotekoje esančią techninę įrangą. Terminale sukurtos ir įvairaus amžiaus lankytojams pritaikytos šios interaktyvios elektroninės paslaugos:

* Dėlionė „Surink savo kraštą“. Dėlionėms panaudota bibliotekos Rankraštyne sukaupta medžiaga: žymių kraštiečių portretai, jų kūrinių fragmentai ir Pasvalio krašto įsimintinų ar jį reprezentuojančių vietovių vaizdai. Sukurtos trijų skirtingo sudėtingumo lygių dėlionės, kad paslauga būtų prieinama bet kokio amžiaus lankytojams.
* Virtualus kraštiečių biografijų sąvadas „Pažink kraštiečius“. Sąvade abėcėlės tvarka pateikta trumpa informacija apie Pasvalio kraštiečius – žmones, gimusius, dirbusius ar laikinai gyvenusius Pasvalio krašte.
* Žaidimas-viktorina „Pažink Pasvalio kraštą“. Žaidimas susideda iš dviejų dalių: viena dalis – „Bendroji viktorina“, susidedanti iš15 klausimų, neribojant atsakymų laiko ir antroji dalis – „Žaibo viktorina“, susidedanti iš 10 klausimų, skaičiuojant ir atsakymui sugaištą laiką .

## Lietuvos kultūros tarybos Kultūros rėmimo fondo lėšomis finansuojamos programos „Tolygi kultūrinė raida“ projektas „Krašto galerija Lietuvai ir pasauliui“

Bendra projekto įgyvendinimui reikalinga suma **4715 Eur**. Lietuvos kultūros tarybos skirta suma yra **3300 Eur** (70 proc.), Pasvalio rajono savivaldybė prisidėjo **1415 Eur** (30 proc.).

Projekto idėja – atnaujinti bibliotekoje esančią „Krašto galerijos“ ekspoziciją bei įrengti įvairių amžių ir socialinių grupių vartotojams patrauklią mini edukacinę erdvę, sudaryti sąlygas atskleisti ir kūrybiškai populiarinti Pasvalio krašto praeities ir dabarties įvykius, žymių krašto žmonių gyvenimą ir kūrybą, populiarinti ir viešinti sukauptą kultūrinį, istorinį ir lituanistinį dokumentinį paveldą.

Tikslinė grupė. Pasvalio krašto bei Panevėžio regiono bendruomenė bei Lietuvos ir užsienio svečiai, besilankantys bibliotekoje.

Projekto pradžia 2020 m. liepos 1 d., projekto pabaiga 2020 m. gruodžio 18 d.

Projekto tikslas: kūrybiškai, novatoriškai ir patraukliai populiarinti Pasvalio krašto istorijos bei kultūros išteklius, sukauptus bibliotekoje bei sudaryti sąlygas jų sklaidai Lietuvoje ir užsienyje.

Rezultatai: Pasvalio M. Katiliškio viešojoje bibliotekoje įrengta „Krašto galerijos“ ekspozicinė erdvė, kurioje galima eksponuoti parodas, skirtas Pasvalio krašto bendruomenei bei bibliotekos lankytojams iš Lietuvos ir užsienio. Ekspozicijoje panaudotos patrauklios, visoms amžiaus grupėms pritaikytos kraštotyrinės informacijos pateikimo formos ir būdai, informacinės komunikacinės technologijos, padedančios informaciją pateikti šiuolaikiškai ir interaktyviai. Ekspozicijoje naudojamos ir skaitmenintos krašto kultūros paveldo vertybės.

Sukurtas interaktyvus Pasvalio rajono žemėlapis, kuriame pavaizduotas interaktyvus maršrutas po lankytinus Pasvalio rajono istorinius objektus, žymių kraštiečių tėviškes. Žemėlapio interaktyvumas pagrįstas QR kodų naudojimu: nuskaičius šalia objekto esantį QR kodą į mobilųjį įrenginį atsiunčiama informacija apie objektą.

Į atnaujintą ekspozicijos erdvę įkomponuotas bibliotekos turimas informacinis-edukacinis terminalas, kuriame pateikiama bibliotekoje sukaupta vertinga kraštotyrinė medžiaga, inovatyviai populiarinami gimtojo krašto istorijos ištekliai, iškilių kraštiečių asmenybės.

## Lietuvos kultūros tarybos Kultūros rėmimo fondo lėšomis finansuojamos programos „Tolygi kultūrinė raida“ projektas „Kaukučio kelionės ir draugai“.

Bendra projekto įgyvendinimui reikalinga suma **5000 Eur**. Lietuvos kultūros tarybos skirta suma yra **3500 Eur** (70 proc.), Pasvalio rajono savivaldybė prisidėjo **1500 Eur** (30 proc.).

Projekto pradžia 2020 m. liepos 1 d., projekto pabaiga 2020 m. gruodžio 18 d.

Tikslinė grupė: Pasvalio krašto ir Panevėžio regiono vaikai ir jaunimas (iki 18 m. amžiaus), ypatingą dėmesį skiriant vaikams dėl socialinės ir geografinės atskirties neturintiems galimybių pilnavertiškai dalyvauti kultūrinėje veikloje.

Projekto tikslai: ugdyti Pasvalio krašto ir Panevėžio regiono vaikų ir jaunimo kultūrinę savimonę, didinti profesionalaus ir mėgėjų lėlių teatro meno prieinamumą bei skatinti dalyvavimą kultūrinėje veikloje.

1. Vykdant projekto kūrybinę veiklą buvo pastatytas virtualus edukacinis spektaklis – Pasvalio Mariaus Katiliškio viešosios bibliotekos lėlių teatro studijos „Kaukutis“ dviejų veiksmų pjesė „Skudurinukai“, pagal V. Taylor. Suorganizuotas virtualus spektaklio pristatymas, informacija apie spektaklį virtualiai pateikta ugdymo įstaigoms ir bibliotekoms.

2. Vykdant kultūrinę edukacinę veiklą „Kaukutis ieško draugų“ suorganizuota:

2.1. Renginys „Knygų vaikai“ – susitikimas su rašytoju, dramaturgu Tomu Dirgėla

2.2. Renginys „Paveikslėlių knygos ir vaikiška širdis“: susitikimas su dailininke Tania Rex ir knygos „Ponas kampas“ autoriumi Benu Bėrantu.

2.3. Metų knyga: susitikimas su rašytoja Ilona Ežerinyte, knygos „Skiriama Rivai“ pristatymas bei susitikimas su rašytoja ir iliustratore Kotryna Zyle ir pažintis su jos knyga „Didžioji būtybių knyga“.

3. Įgyvendinta pažintinė veikla „Kaukutis keliauja“: suorganizuota išvyka į XXIV Aukštaitijos regiono lėlių teatrų festivalį „Kai atgyja lėlės“. Festivalyje pasirodė šeši lėlių teatrų kolektyvai: Vilniaus lėlių teatras „Žalia varna“, Bajorų k. kultūros centro lėlių teatras „ČIZ“, Biržų r. sav. Jurgio Bielinio viešosios bibliotekos „Šaukšto Šmaukšto teatras“, Ukmergės „Katino Murklio teatras“, Rokiškio r. sav. Juozo Keliuočio viešosios bibliotekos lėlių teatras „Padaužiukai“ ir mūsų – Pasvalio Mariaus Katiliškio viešosios bibliotekos lėlių teatras „Kaukutis“. Buvo parodytas spektaklis „Raudonkepuraitė iš Pasvalio“. Sudalyvauta Rokiškio krašto muziejaus edukaciniame užsiėmime – pasakoje „Vilkas, ožka ir ožiukai“.

4. Lėlių teatro studijos „Kaukutis“ spektaklių demonstracijų pagerinimui įsigyti scenos pagrindo elementai (podestai), iš kurių galima surinkti ir pastatyti norimo aukščio ir formos sceninę pakylą įvairiems kultūriniams renginiams ir lauke, ir patalpoje.

5. Per lėlių teatro meną, vieną prieinamiausių meno rūšių įvairaus amžiaus vaikams, formuotas tikslinės auditorijos poreikis skaityti, populiarintas skaitymas, kaip prasmingas laisvalaikio praleidimo būdas. Lėlių teatro studijos veiklos skatino vaikų kūrybiškumą, jų norą skaityti, gilintis į tekstą, padėti tiems, kas nedrąsiai jaučiasi prieš auditoriją, vaikai mokėsi įveikti baimes, atskleidė savo kūrybinius gebėjimus. Dalyvaudami kūrybinėse dirbtuvėse vaikai susipažino su lėlių teatro istorija, literatūros kūriniais, pasakomis.

6. Įgyvendinant projekto veiklas pasitelkti partneriai: klubas „Klėties teatras“, Pasvalio Svalios, „Riešuto“, Lėvens mokyklos, Joniškėlio G. Petkevičaitės-Bitės gimnazija, Pasvalio rajono sutrikusio intelekto žmonių užimtumo centras „Viltis“, Pasvalio policija, Rokiškio rajono savivaldybės Juozo Keliuočio viešosios bibliotekos lėlių teatras. Bendrauta, dalintasi gerąją patirtimi su įvairiais lėlių teatrų kolektyvais iš Vilniaus, Ukmergės, Rokiškio, Biržų. Taip stiprėjo tarpinstitucinis profesionalių meno kūrėjų ir meno mėgėjų bendradarbiavimas.

## Lietuvos kultūros tarybos Kultūros rėmimo fondo lėšomis finansuojamos programos „Kultūros paveldo sritis: Kultūros ir meno organizacijų naujų produktų ir (ar) paslaugų kūrimas“ projektas „Virtualus rašytojo Mariaus Katiliškio atminimo kambarys“.

Projekto įgyvendinimui Lietuvos kultūros tarybos skirta suma, yra **15500 Eur**.

Projekto idėja – bibliotekoje esantį atminimo kambarį perkelti į skaitmeninę erdvę ir pristatyti jame sukauptą informaciją nuotoliniu būdu, moderniomis formomis, derinantis prie šiuolaikinės visuomenės poreikių bei išplečiant paslaugos gavėjų ratą.

Projekto tikslinė grupė: Lietuvos bendruomenė ir užsienyje gyvenantys lietuviai, įvairaus amžiaus vaikai ir jaunimas; Panevėžio, Šiaulių, Joniškio regionų bei Pasvalio krašto bendruomenės nariai.

Projekto pradžia 2020 m. liepos 1 d., projekto pabaiga 2020 m. gruodžio 18 d.

Rezultatai: Pasvalio krašto kultūros paveldo elektroninėje bibliotekoje PASVALIA sukurtas atskiras modulis (interaktyvus interneto tinklalapis) – „Virtualus rašytojo Mariaus Katiliškio atminimo kambarys“, sudarytas iš kelių dalių ir kūrybiškai, patraukliai bei paveikiai pristatantis rašytojo gyvenimą, kūrybą, atminimo įamžinimą Pasvalio M. Katiliškio viešojoje bibliotekoje bei Lietuvoje. Atminimo kambaryje yra sukurtos šios dalys-erdvės: biografijos erdvė, kūrybos erdvė, atminties išsaugojimo ir įprasminimo erdvė bei edukacijų erdvė. Čia patalpinti bibliotekoje sukaupti skaitmeniniai ir skaitmeninti dokumentai, pristatantys rašytojo gyvenimą ir asmenybę bei jo kūrybą, filmuotas biografinis-istorinis rašytojo biografijos pristatymas, papildytas vaidybiniais elementais, filmuotas meninis rašytojo asmenybę ir gyvenimo būdą liudijančių eksponatų, saugomų bibliotekoje pristatymas, bibliotekoje sukauptų rankraščių ir publikuotų kūrinių vaizdo galerija, nuotraukų galerija „Katiliškio palikti pėdsakai Lietuvos žemėje“, konkurso Bibliotekos premijai gauti dalyvių kūrybos pristatymas, realaus rašytojo atminimo kambario bibliotekoje gyvavimo istorijos, ekskursijų ir edukacijų po atminimo kambarį nuotraukų galerija, pristatyta edukacijos, skirtos supažindinti su rašytoju, medžiaga.

**Atviras jaunimo centras įgyvendino du Pasvalio rajono savivaldybės remiamus projektus:**

**1. „Kūrybinė stovykla: aplink Pasvalį per 4 dienas“**, skirta 500 Eur. 2020 m. rugpjūčio 17–22 dienomis organizuota ir pravesta stovykla „Kūrybinė stovykla: aplink Pasvalį per 4 dienas“, skirta socialinės rizikos jaunuolėms iš Pasvalio rajono Grūžių vaikų globos namų padalinio Šeimos krizių centro. Stovyklos metu jaunuolėms buvo sudarytos galimybės užsiimti prasminga veikla ir leisti saugiai laisvalaikį. Skatinome ir padėjome jaunuolėms pačioms imtis ir įgyvendinti savo idėjas, ugdyti bendravimo, veikimo komandoje įgūdžius, stiprinome fizinę sveikatą, psichologinį atsparumą.

**2. „Prisijunk, pajudėk ir keiskis“**, skirta 850 Eur. 2020 m. lapkričio 16–21 dienomis turėjo būti organizuojama ir vykdoma stovykla, skirta socialinės rizikos jaunuolėms iš Pasvalio rajono Grūžių vaikų globos namų padalinio Šeimos krizių centro, tačiau dėl COVID-19 pandemijos veiklos vyko nuotoliniu būdu.